APSTIPRINU

Ogres novada Izglītības pārvaldes vadītāja vietniece,

Profesionālās ievirzes un interešu izglītības

nodaļas vadītāja Ieva Švēde

2025. gada 24. janvārī

**Vides pētnieku konkurss „Skolēni eksperimentē”**

**2025. gada 3. aprīlī**

**NOLIKUMS**

**MĒRĶIS:** skolēnu pētniecības prasmju pilnveide, aktīvi rīkojoties apkārtējās vides un cilvēka veselības izzināšanā un saudzēšanā.

**UZDEVUMI:**

* Rosināt skolēnu interesi par dabas sistēmu un procesu pētīšanu, veidojot izpratni par dabas daudzveidību un vienotību, lai sekmētu labvēlīgu attieksmi pret vides un veselības saglabāšanu un uzlabošanu;
* Rosināt skolēnu interesi par cilvēka organisma uzbūves un darbības pētīšanu, veidojot izpratni par cilvēka veselību, lai sekmētu veselīgu ikdienas paradumu nostiprināšanu;
* Popularizēt skolēnu pētniecisko darbību;
* Aktivizēt un paplašināt vides izglītības darbu izglītības iestādēs.

**ORGANIZATORI**

Ogres novada Izglītības pārvalde sadarbībā ar novada izglītības iestādēm.

**DALĪBNIEKI**

4. - 9. klases skolēni, kuri veikuši praktiskus ar vidi vai cilvēku saistītus pētījumus - novērojumus vai eksperimentus. Tas var būt individuāls vai grupas darbs (vienu darbu var veikt ne vairāk kā 3 dalībnieki).

**NORISE**

1. Dalībnieki patstāvīgi veic praktiskus ar vidi vai cilvēku saistītus novērojumus vai eksperimentus (augi, istabas augi, dzīvnieki, mājdzīvnieki, nedzīvā daba, piesārņojums, vides faktoru ietekme, cilvēka labbūtība, veselība).
2. Dalībnieki izveido īsu pētījuma aprakstu un/vai**\*** **iekļauj savā prezentācijā** sekojošu informāciju:

* Pētījuma nosaukums;
* Pētījuma mērķis;
* Pētījuma darba gaita;
* Pētījuma rezultāti;
* Galvenie secinājumi.

\*ja prezentācijā ir iekļauta visa prasītā informācija, atsevišķs apraksts nav obligāts.

1. Dalībnieki prezentē savus pētījumus 5 – 10 min., stāstījumu var papildināt ar uzskates materiāliem (fotogrāfijām, paraugiem, kolekcijām u.c.) un demonstrējumiem, lai tas būtu saistošs klātesošajiem.

**Prezentācijas līdz 20. martam ir jāievieto mapē** <https://drive.google.com/drive/folders/1Bt_ygTc7G3juwYGQ_4D8d08jULXEv4QZ?usp=sharing> vai jānosūta uz e-pastu [julija.plocina-kagaine@onizglitiba.lv](mailto:julija.plocina-kagaine@onizglitiba.lv) ar norādi “Konkursam Skolēni eksperimentē”.

Darbu prezentācija un izvērtēšana notiek **2024. gada 27. martā, plkst. 10:00\*\***, Ogres Valsts ģimnāzijā, G. Astras ielā 1, Ogrē.

\*\*Ja konkursam tiks pieteikts liels dalībnieku skaits, tad **norise var tikt sadalīta divās daļās: 4. - 6. klases skolēniem plkst. 10:00 un 7. - 9. klases skolēniem plkst. 13:30.**

**VĒRTĒŠANA UN APBALVOŠANA**

Vērtēšanas komisija piešķir 1.-3. vietas un 3 atzinības pēc zemāk pievienotajiem kritērijiem.

Ja ir liels dalībnieku skaits, vērtēšana notiek 2 grupās:

* 4. - 6. klases skolēni;
* 7. - 9. klases skolēni.

Ja dalībnieku skaits ir mazs, grupas var tikt apvienotas.

Katras grupas uzvarētāji saņems pārsteiguma balvas.

Paredzēta arī skatītāju simpātiju balva.

**PIETEIKŠANĀS:**

Pieteikumu konkursam lūdzam iesniegt **līdz 2025. gada 20. martam**, aizpildot pieteikuma formu: <https://forms.gle/Y6i41DvbjBwdVeEg6>.

**VĒRTĒŠANAS KRITĒRIJI**

| **Kritērijs** | **Punktu skaits** | **Kritērija līmeņa apraksts** |
| --- | --- | --- |
| **Eksperimenta mērķis** | 2 | Formulē eksperimenta mērķi, kas pilnībā paskaidro sakarību starp eksperimenta lielumiem. |
| 1 | Formulē eksperimenta mērķi, kas nepilnīgi paskaidro sakarību starp eksperimenta lielumiem. |
| 0 | Eksperimenta mērķa formulējums nav atbilstošs. |
| **Eksperimenta darba** **gaita** | 2 | Pētījuma darba gaita ir izklāstīta loģiski, secīgi; darba gaitā ir minēti darba piederumi un vielas, aprakstīta to lietošana, ņemot vērā drošības prasības (ja tas ir nepieciešams pētījumā) un saudzējoša attieksme pret apkārtējo vidi. Darba gaita ir aprakstīta tā, lai to var atkārtot. |
| 1 | Darba gaita izklāstīta loģiski, secīgi, bet pieļautas dažas nebūtiskas neprecizitātes: |
| 0 | Darba gaita uzrakstīta neloģiski, nepareizi. Pēc darba gaitas apraksta nav iespējams veikt pētījumu. |

**VĒRTĒŠANAS KRITĒRIJI (turpinājums)**

| **Kritērijs** | **Punktu skaits** | **Kritērija līmeņa apraksts** |
| --- | --- | --- |
| **Rezultātu analīze** | 2 | Loģiski un pamatoti analizē iegūtos datus, salīdzina ar informācijas avotiem |
| 1 | Datu analīzi un salīdzinājumu veic nepilnīgi. |
| 0 | Neveic datu analīzi vai datus interpretē neatbilstoši. |
| **Secinājumi** | 2 | Izdara secinājumu par pētījuma rezultātiem un precīzi paskaidro tos. |
| 1 | Izdara secinājumu par pētījuma rezultātiem, bet skaidrojums ir vispārīgs, neatsaucoties uz pētījumā iegūtajiem datiem. |
| 0 | Neizdara vai izdara nepareizu secinājumu par pētījuma rezultātiem. |
| **Oriģinalitāte** | +1 | Eksperimentam ir oriģināla un aktuāla ideja. |
| **Atspoguļojums** | +1 | Ir sagādāti uzskates līdzekļi (attēli, shēmas, eksperimenta iekārta, kolekcijas u.tml.), kas palīdz ilustrēt eksperimenta norisi un rezultātus. |
| **Prezentēšana** | 2 | Prezentācijas struktūra un noformējums palīdz uztvert stāstījumu. |
| 1 | Prezentācijas struktūra un noformējums ir uztverams ar nepilnībām. |
| 0 | Prezentācijai ir neatbilstoša struktūra un noformējums (slaidos ir par daudz teksta, noformējums ir grūti uztverams). |
| 2 | Prezentēšanas valoda ir skaidra un stāstījums ir brīvs. |
| 1 | Prezentācijas komunikācija ir ar nepilnībām. |
| 0 | Prezentācijas stāstījums ir iestudēts vai tiek nolasīts. |
| 2 | Tiek sniegtas pilnvērtīgas atbildes uz jautājumiem. |
| 1 | Atbildes uz jautājumiem ir nepilnīgas. |
| 0 | Netiek sniegtas atbildes uz jautājumiem. |
| **Kopā maks.** | 16 |  |

Nolikumu sagatavoja Ogres novada vides interešu izglītības jomas koordinatore Jūlija Plociņa–Kagaine, tālr. 26103224